CELEX: C2006/326/50
Language: sk
Date: 2006-12-30 00:00:00
Title: Vec C-409/06: Návrh na začatie prejudiciálneho konania, ktorý podal Verwaltungsgericht Köln (Nemecko) 9. októbra 2006 – Winner Wetten GmbH/Bürgermeisterin der Stadt Bergheim

30.12.2006   
            
            
               SK
            
            
               Úradný vestník Európskej únie
            
            
               C 326/25
            
         Návrh na začatie prejudiciálneho konania, ktorý podal Verwaltungsgericht Köln (Nemecko) 9. októbra 2006 – Winner Wetten GmbH/Bürgermeisterin der Stadt Bergheim
   (Vec C-409/06)
   (2006/C 326/50)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgericht Köln
   Účastníci konania pred vnútroštátnym súdom
   
      Žalobkyňa: Winner Wetten GmbH
   
      Žalovaná: Bürgermeisterin der Stadt Bergheim (starostka mesta Bergheim)
   Prejudiciálne otázky
   
               1.
            
            
               Majú sa články 43 a 49 ES vykladať v tom zmysle, že vnútroštátne právne predpisy týkajúce sa štátneho monopolu na športové stávky, ktoré obsahujú neprípustné obmedzenia slobody usadiť sa a slobody poskytovať služby garantovaných v článkoch 43 a 49 ES, pretože neprispievajú jednotným a systematickým spôsobom k obmedzeniu stávkovej činnosti podľa judikatúry Súdneho dvora (rozsudok zo 6. novembra 2003, Gambelli a i., C-243/01, Zb. s. I-13031), sa môžu výnimočne ďalej uplatňovať počas prechodného obdobia napriek zásadnej prednosti priamo uplatniteľného práva Spoločenstva?
            
         
               2.
            
            
               V prípade kladnej odpovede na otázku č. 1: za akých podmienok ide o výnimku z prednosti uplatnenia práva Spoločenstva a ako sa má stanoviť prechodné obdobie?